**﻿ *Службени гласник РС", бр. 4/22, 34/23 и 49/23***

На основу члана 62. Закона о државној управи („Службени гласник РС”, бр. 79/05, 101/07, 95/10, 99/14, 30/18 – др. закон и 47/18) и члана 25. став 1. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РСˮ, бр. 81/07 – пречишћен текст, 69/08, 98/12, 87/13, 2/19 и 24/21),

Влада доноси

**ОДЛУКУ**

**о оснивању Координационог тела за израду и праћење спровођења Плана имплементације Гаранције за младе**

1. Оснива се Координационо тело за израду и праћење спровођења Плана имплементације Гаранције за младе (у даљем тексту: Координационо тело).

2. Координационо тело има задатак да пружа смернице и врши надзор над израдом и спровођењем Плана имплементације Гаранције за младе, усмерава рад државних органа у спровођењу потребних реформи и иницијатива које су препознате као неопходан предуслов за успешно спровођење Гаранције за младе и унапређење положаја младих на тржишту рада, разматра резултате спроведених активности и даје препоруке за њихово унапређење.

Чланови Координационог тела извештавају о имплементацији реформи и интервенција из надлежности органа, односно организација које представљају.

3. У Координационо тело именују се:

1) за председника:

– Никола Селаковић, министар за рад, запошљавање, борачка и социјална питања;

2) за заменика председника:

– Дејан Шијак, вршилац дужности помоћника министра за рад, запошљавање, борачка и социјална питања, Сектор за рад и запошљавање;

3) за чланове:

– Славица Јелача, вршилац дужности помоћника министра за рад, запошљавање, борачка и социјална питања, Сектор за међународну сарадњу, европске интеграције и пројекте,

– Јована Цилић Радоњић, директор Јединице за имплементацију стратешких пројеката у Кабинету председника Владе,

– Зоран Мартиновић, директор Националне службе за запошљавање,

– Саша Стевановић, државни секретар у Министарству финансија,

– проф. др Бојан Тубић, вршилац дужности помоћника министра просвете, Сектор за високо образовање,

– Ивана Антонијевић, вршилац дужности помоћника министра туризма и омладине, Сектор за омладину,

– Катарина Обрадовић Јовановић, помоћник министра привреде, Сектор зa мала и средња предузећа и предузетништво,

– Милица Радовановић Думоњић, шеф Одсека за праћење и извештавање о средствима ЕУ и развојној помоћи у области реформе јавне управе, владавине права, развоја људских ресурса и друштвеног развоја у Министарству за европске интеграције,

– Александар Радосављевић, помоћник министра за људска и мањинска права и друштвени дијалог, Сектор за друштвени дијалог,

– Милица Ђурђевић, државни секретар у Министарству пољопривреде, шумарства и водопривреде,

– Биљана Зекавица, помоћник министра за рад, запошљавање, борачка и социјална питања, Сектор за социјалну заштиту;

– Весна Пантелић, помоћник директора Сектора за координацију статистичког система, административне изворе и статистику тржишта рада у Републичком заводу за статистику,

– Дијана Илић Зоговић, помоћник директора Републичког секретаријата за јавне политике,

– проф. др Габријела Грујић, вршилац дужности директора Канцеларије за дуално образовање и Национални оквир квалификација,

– Александра Милићевић, виши саветник за развој образовања у Служби за дуално образовање и образовне политике у Привредној комори Србије,

– Иван Ковачевић, председник Сектора за образовање у Унији послодаваца Србије,

– Зоран Марковић, председник Самосталног синдиката металаца Србије и потпредседник Савеза самосталних синдиката Србије,

– др Марија Мартинић, директорка Центра за истраживање и развој Уједињеног гранског синдиката „Независност”,

– Александар Поповић, саветник за припрему и спровођење пројеката у Сталној конференција градова и општина,

– Дајна Маринковић, заменица председнице Управног одбора Националне асоцијације практичара/ки омладинског рада – НАПОР,

– Миљана Пејић, генерална секретарка Кровне организације младих Србије,

– Тања Глишић Матић, потпредседник Националне асоцијације канцеларија за младе,

– Драгица Ивановић, шеф Одсека за активну политику запошљавања у Министарству за рад, запошљавање, борачка и социјална питања,

– Сања Гаврановић, руководилац Групе за нормативне и студијско-аналитичке послове у области запошљавања и економских миграција и надзор у области запошљавања у Министарству за рад, запошљавање, борачка и социјална питања.

У раду Координационог тела, по потреби и позиву председника могу учествовати и представници других органа и организација.

4. Координационо тело је дужно да Нацрт плана имплементације Гаранције за младе достави Влади на усвајање.

Координационо тело је дужно да достави извештај Влади најмање једном годишње.

5. Образује се Стручна група Координационог тела (у даљем тексту: Стручна група) са задатком да спроведе припремне активности за израду Плана имплементације Гаранције за младе, процени стање NЕЕТ младих (млади који нису запослени, који нису у образовању, нити обуци), мапира постојеће политике, изворе финансирања и способност домаћих институција и релевантних партнера да реализују Гаранцију за младе, припреми Нацрт плана имплементације Гаранције за младе и исти достави Координационом телу ради добијања додатних смерница**,** као и да прати спровођење Плана имплементације и да о предузетим активностима извештава Координационо тело.

У Стручну групу именују се:

– Дејан Шијак, вршилац дужности помоћника министра за рад, запошљавање, борачка и социјална питања, Сектор за рад и запошљавање,

– Славица Јелача, вршилац дужности помоћника министра за рад, запошљавање, борачка и социјална питања, Сектор за међународну сарадњу, европске интеграције и пројекте,

– Јована Цилић Радоњић, директор Јединице за имплементацију стратешких пројеката у Кабинету председника Владе,

– Неда Милановић, директор Сектора за подршку запошљавању у Националној служби за запошљавање,

– Оливера Ружић Попарић, руководилац Групе за систем финансирања организација за обавезно социјално осигурање и праћење социјалних давања из буџета у Сектору буџета у Министарству финансија,

– Тања Радошевић, саветник у Сектору за високо образовање у Министарству просвете;

– Радован Игњатовић, саветник у Одељењу за стратешке, нормативне, правне и оперативно – аналитичке послове у Сектору за омладину у Министарству туризма и омладине,

– Миона Поповић Мајкић, руководилац Групе за припрему пројеката финансираних из средстава ЕУ у Министарству привреде,

– Борис Милановић, Министарство за европске интеграције,

– Тања Срећковић, самостални саветник у Сектору за људска и мањинска права у Министарству за људска и мањинска права и друштвени дијалог,

– Растко Ценић, Група за програмирање мера ИПАРД програма за унапређење конкурентности, руралне инфраструктуре и LEADER приступа у Министарству пољопривреде, шумарства и водопривреде,

– Милијана Смиљковић, начелник Одељења за статистику тржишта рада у Републичком заводу за статистику,

– Светлана Аксентијевић, начелник Одељења за економске анализе у Републичком секретаријату за јавне политике,

– др Весна Фабиан, вршилац дужности помоћника директора Канцеларије за дуално образовање и Национални оквир квалификација,

– Јасмина Вуковић, шеф Одсека за управне и надзорне послове у области социјалне заштите у Министарству за рад, запошљавање, борачка и социјална питања,

– Драгица Ивановић, шеф Одсека за активну политику запошљавања у Министарству за рад, запошљавање, борачка и социјална питања,

– Сања Гаврановић, руководилац Групе за нормативне и студијско–аналитичке послове у области запошљавања, економских миграција и надзор у области запошљавања у Министарству за рад, запошљавање, борачка и социјална питања,

– Чедомила Ђурић, самостални саветник у Министарству за рад, запошљавање, борачка и социјална питања,

– Данијела Стојановић, самостални саветник у Министарству за рад, запошљавање, борачка и социјална питања,

– Владимир Радовановић, виши саветник у Центру за програме подршке привреди и микро, малим и средњим предузећима у Привредној комори Србије,

– Милица Борјанић, Кровнa организацијa младих Србије.

Стручном групом руководи Дејан Шијак, вршилац дужности помоћника министра за рад, запошљавање, борачка и социјална питања, Сектор за рад и запошљавање.

Смернице за рад Стручној групи даје Координационо тело.

Стручна група се, по правилу, састаје једном месечно.

У раду Стручне групе могу да учествују, по позиву, представници других органа и организација.

Стручна група активно сарађује са представницима свих надлежних органа и организација, као и са представницима међународних институција и тела у процесу припреме Плана имплементације Гаранције за младе.

6. Стручну и административно-техничку подршку у раду Координационог тела и Стручне групе, пружа Министарство за рад, запошљавање, борачка и социјална питања.

Функцију координатора Гаранције за младе има унутрашња организациона јединица у Сектору за рад и запошљавање у Министарству за рад, запошљавање, борачка и социјална питања.

7. Чланови Координационог тела и Стручне групе немају право на накнаду за рад у Координационом телу и Стручној групи.

8. Ова одлука ступа на снагу осмог дана од дана објављивања у „Службеном гласнику Републике Србијеˮ.